Public procurement notice: Voluntary Ex Ante Transparency Notice
Published: 2019-10-15
Buyer: Igazságügyi Minisztérium
Country: HU
Contract type: Services
Procedure: Negotiated without a prior call for competition
CPV classification: 72230000: Custom software development services
Estimated value: 95500000 HUF
Award criteria: Lowest price

Technical requirements: A cégnyilvánosságról, a bírósági cégeljárásról és a végelszámolásról szóló 2006. évi V. törvény 2019. évi módosításához kapcsolódó informatikai fejlesztési feladatok ellátása.
— havonta, elektronikus úton, automatikusan történő cégkivonat kiküldése valamennyi Magyarországon bejegyzett, élő cég számára
III. Cégadat változás esetén, cégbizonyítvány megküldése közokirati formában, elektronikusan cégkapura
— cégadat változás esetén, elektronikus úton, automatikusan cégbizonyítvány kiküldés valamennyi cég számára, cégkapun keresztül
— követelményspecifikáció meghatározása a portál által biztosított szolgáltatásokról, annak feltételeiről
— az egyes fejlesztések éles indulását megelőzően azok teljes körű tesztelése, a teszteléshez szükség feltételek és környezet előzetesen történő kiépítése,
— a szolgáltatások használatához szükséges felhasználói szabályzatok, felhasználói segédletek, útmutatók elkészítése,
Az előirányzott fejlesztések nem kezelhetők elszigetelten a jelenlegi szoftverkörnyezettől, nem választhatók le a jelenlegi rendszer logikájától, az alrendszerek logikai egységet alkotnak, amelynél minden elemnek összhangban kell lennie a jelenlegi alrendszerek és folyamatok működési logikájával, szervesen be kell illeszkedniük a jelenlegi architektúrába, azzal szoros együttműködésben, egymást kiszolgálva kell működniük. Tekintettel arra, hogy a Microsec Zrt. rendelkezik kizárólagosan az OCCR rendszerre vonatkozó szerzői jogokkal és a fejlesztéshez szükséges ismerettel, továbbá a Cégnyilvántartási Portálba szervesen integrálódó OCCR a Microsec Zrt. által létrehozott DALX programnyelven alapul, így a rendszer továbbfejlesztését kizárólag a Microsec Zrt. tudja elvégezni. A piacon jelenleg nincs másik olyan termék, mely az OCCR működési modelljét képes lenne megvalósítani. Reális alternatíva az OCCR tekintetében a fentiekben részletezettekre tekintettel nincs, legfeljebb egy teljesen új rendszer fejlesztésére lenne hangsúlyozottan elvi lehetőség, melynek költségigénye a jelenlegi fejlesztés értékének sokszorosára becsülhető. Mindemellett egy új rendszer bevezetése esetén az OCCR költségét rendkívüli értékvesztésként kellene elszámolni, amely nyilvánvalóan ellentétes a közpénzek hatékony és ésszerű felhasználásának elvével, figyelemmel arra is, hogy az OCCR 1997-től több fejlesztési szakaszon esett át. Mindezek alapján a szerződés kizárólagos jogok miatt kizárólag Microsec Zrt.-vel köthető meg továbbá az Ajánlatkérő számára nem létezik más, reális alternatíva beszerzési igényének kielégítésére, valamint a verseny hiánya nem annak a következménye, hogy Ajánlatkérő a közbeszerzés tárgyát a versenyt indokolatlanul szűkítő módon határozta meg. Az Igazságügyi Minisztérium a továbbfejlesztés eredményeképp létrejövő termék tekintetében a Szjt. 17. §-a szerinti valamennyi felhasználási módra (ide értve az átdolgozás, elektronikus adathordozóra másolás, terjesztés és az egységes engedélyezés jogát is) kiterjedő korlátlan és kizárólagos felhasználási jogokat kíván szerezni továbbá meg kívánja szerezni a szoftver forráskódját.
Kbt. 98. § (2) bekezdésének c) pontja alapján a szerződés kizárólagos jogok védelme miatt kizárólag egy meghatározott gazdasági szereplővel köthető meg és az Ajánlatkérő számára nem létezik reális alternatíva beszerzési igényének kielégítésére, és a verseny hiánya nem annak a következménye, hogy Ajánlatkérő a közbeszerzés tárgyát a versenyt indokolatlanul szűkítő módon határozta meg. Az Igazságügyi Minisztérium 1.7.1997 napjától közbeszerzési eljárás eredményeként megkötött szerződés alapján a Microsec Zrt. jogelődjét a Microsec Kft-t bízta meg az Országos Cégnyilvántartási és Céginformációs Rendszer (továbbiakban: OCCR) jogszabálykövetési és az ezzel közvetlenül összefüggő szoftverfejlesztési és szoftverkarbantartási feladatainak ellátásával. Az Igazságügyi Minisztérium hálózatfejlesztésének eredményeképpen az ország valamennyi cégbírósága és gazdasági kollégiuma nyílt távközlési szolgáltatáson alapuló hálózati rendszerben működik, amelyhez 2003-tól a Microsec Kft. térítésmentesen biztosítja az országos kiépítésű hálózati szolgáltatását a bírósági feladatok teljesítése érdekében. A forgalomnak megfelelő sávszélesség biztosítása ezzel a Microsec Kft. felelősségévé vált, amely a hálózatot a szolgáltatások színvonalának javítása érdekében saját erőforrásból fejlesztette, ennek részeként a sávszélesség bővítésére is sor került. Az Igazságügyi Minisztérium a 1995. évi LXII. törvény alapján létrehozta a Cégnyilvántartási és Céginformációs Szolgálatot. Az online céginformációs szolgáltatással kapcsolatos tevékenységek végzésére az Igazságügyi Minisztérium ugyancsak közbeszerzési eljárás eredményeként megkötött szerződés alapján a Microsec Kft-t bízta meg. Az Előfizetői szerződés 1998-as megkötése óta történt fejlesztéseknek köszönhetően jelentősen kibővült a nyújtott szolgáltatások köre, a hazai céginformációs szolgáltatások pedig ma már részét képezik az uniós nyilvántartásoknak is. A Miniszterelnöki Hivatal Informatikai Koordinációs Irodája és a Microsec Kft. között 1997 augusztusában létrejött és 1997 decemberében módosított szerződés keretei között a Microsec Kft. kapta meg a lehetőséget a cégbejegyzési eljárás „egyablakos” mintarendszerének megvalósítására. Az intézményeket integráló rendszerben az integrációhoz szükséges szolgáltatásokat a Microsec Kft. elektronikus adattovábbító rendszere (Mediátor©) biztosítja. A Mediátor rendszert - az elmúlt években történt fejlesztések eredményeképpen - mára egyre több intézmény használja a cégeljárással összefüggő folyamatok, adatkapcsolatok során.
Közbeszerzési eljárás eredményeként megkötött szerződés alapján az Igazságügyi Minisztérium 27.3.2002-től a Microsec Kft.-t bízta meg a cégbejegyzéshez szükséges adatközvetítői és rendszerüzemeltetési feladatok ellátásával. Az OCCR egy olyan komplex szolgáltatásokat ellátó informatikai rendszer, amelynek alrendszerei, úgymint: - Cégbírósági ügyviteli rendszer - Cégeljárási rendszer, elektronikus ügyintézés (pl.: egyablakos rendszer, elektronikus aláíró alkalmazások) - Céginformációs rendszerek (előfizetői, közfeladatott ellátó szervek, ingyenes) - Hálózati szolgáltatások egymással szervesen összefüggő és egymásra épülő egységet képeznek. Az OCCR alrendszereinek szerzői vagyoni jogaival a Microsec Kft. jogutódjaként a Microsec Zrt. kizárólagosan rendelkezik, a szoftverrendszer tekintetében az Igazságügyi Minisztériumot felhasználási jog illeti meg, mely a szoftver átdolgozására nem terjed ki (lsd. a szerzői jogról szóló 1999. évi LXXVI. törvény (Szjt.) 47. § (1) bekezdésében foglaltakat). A jelen beszerzés tárgyát képező aktuális fejlesztések valamennyi eleme érinti a fentebb említett és szerzői jogokkal védett alrendszereket. Folyt. a D. 1. melléklet 3. pontjában.


Winner: Microsec Számítástechnikai Fejlesztő zártkörűen működő Részvénytársaság
Award value: 95500000